CELEX: 62008CA0577
Language: ro
Date: 2010-07-29 00:00:00
Title: Cauza C-577/08: Hotărârea Curții (Camera a patra) din 29 iulie 2010 (cerere de pronunțare a unei hotărâri preliminare formulată de Arbeidshof te Antwerpen — Belgia) — Rijksdienst voor Pensioenen/Elisabeth Brouwer (Egalitate de tratament între bărbați și femei în domeniul securității sociale — Directiva 79/7/CEE — Lucrători frontalieri — Calculul pensiilor)

11.9.2010   
            
            
               RO
            
            
               Jurnalul Oficial al Uniunii Europene
            
            
               C 246/3
            
         Hotărârea Curții (Camera a patra) din 29 iulie 2010 (cerere de pronunțare a unei hotărâri preliminare formulată de Arbeidshof te Antwerpen — Belgia) — Rijksdienst voor Pensioenen/Elisabeth Brouwer
   (Cauza C-577/08) (1)
   
   (Egalitate de tratament între bărbați și femei în domeniul securității sociale - Directiva 79/7/CEE - Lucrători frontalieri - Calculul pensiilor)
   2010/C 246/04
   Limba de procedură: olandeza
   
      Instanța de trimitere
   
   Arbeidshof te Antwerpen
   
      Părțile din acțiunea principală
   
   
      Reclamantă: Rijksdienst voor Pensioenen
   
      Pârâtă: Elisabeth Brouwer
   
      Obiectul
   
   Cerere de pronunțare a unei hotărâri preliminare — Arbeidshof te Antwerpen — Interpretarea articolului 4 alineatul (1) din Directiva 79/7/CEE a Consiliului din 19 decembrie 1978 privind aplicarea treptată a principiului egalității de tratament între bărbați și femei în domeniul securității sociale (JO 1979, L 6, p. 24, Ediție specială, 05/vol. 1, p. 192) — Legislație națională care prevede, la stabilirea pensiei la retragerea din activitate a lucrătorilor salariați frontalieri, remunerații zilnice forfetare și fictive, mai scăzute pentru femei decât pentru bărbați
   
      Dispozitivul
   
   Articolul 4 alineatul (1) din Directiva 79/7/CEE a Consiliului din 19 decembrie 1978 privind aplicarea treptată a principiului egalității de tratament între bărbați și femei în domeniul securității sociale se opune unei reglementări naționale în temeiul căreia, pentru perioada 1984-1994, calculul pensiilor la retragerea din activitate și al pensiilor pentru limită de vârstă ale lucrătorilor frontalieri de sex feminin, pentru aceleași posturi sau pentru posturi de aceeași valoare, se baza pe salarii zilnice fictive și/sau forfetare inferioare celor ale lucrătorilor frontalieri de sex masculin.
   
      (1)  JO C 55, 7.3.2009.